**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS LOPŠELIO-DARŽELIO „LIEPAITĖ“ NUOSTATŲ PATVIRTINIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Klaipėdos lopšelio-darželio „Liepaitė“ nuostatuose patikslinti įstaigos savivaldos institucijų veiklos reglamentavimą. Tikslas – efektyvaus įstaigos valdymo užtikrinimas. Uždavinys – patvirtinti pakeistus biudžetinės įstaigos nuostatus.

**2. Projekto rengimo priežastys ir kuo remiantis parengtas sprendimo projektas.**

Šiuo sprendimo projektu teikiamuose Klaipėdos lopšelio-darželio „Liepaitė“ nuostatuose tikslinami įstaigos tarybos, mokytojų tarybos, metodinės tarybos, tėvų tarybos ir metodinių grupių sudarymo ir veiklos principai, kompetencijos. Taip pat atlikti redakcinio pobūdžio pakeitimai, vadovaujantis Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164. Nuostatų pakeitimus inicijavo Klaipėdos lopšelio-darželio „Liepaitė“ direktorė A. Petkevičienė.

Kadangi šiuo metu veikiantys Klaipėdos lopšelio-darželio „Liepaitė“ nuostatai buvo patvirtinti Klaipėdos miesto savivaldybės administracijos direktoriaus įsakymu pagal įgaliojimą, suteiktą iki 2012 m. spalio 1 d., jie pripažįstami netekusiais galios.

**3. Kokių rezultatų laukiama.**

Klaipėdos lopšelio-darželio „Liepaitė“ nuostatuose bus patikslintas savivaldos institucijų veiklos reglamentavimas.

**4. Sprendimo projekto rengimo metu gauti specialistų vertinimai.**

Neigiamų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Papildomų lėšų nereikia, nes įstaiga iš jai skirtų asignavimų padengs išlaidas, susijusias su pakeistų nuostatų įregistravimu.

**7. Galimos teigiamos ar neigiamos sprendimo priėmimo pasekmės.**

Teigiama pasekmė – bus užtikrinamas teisės aktų vykdymas ir efektyvus savivaldos institucijų dalyvavimas įstaigos valdyme. Neigiamų pasekmių nenumatoma.

**PRIDEDAMA.**

1. Teisės aktų, nurodytų sprendimo projekto įžangoje, išrašai, 1 lapas.
2. Klaipėdos miesto savivaldybės administracijos direktoriaus 2012 m. vasario 2 d. įsakymo Nr. AD1-257 „Dėl Klaipėdos lopšelio-darželio „Liepaitė“ nuostatų patvirtinimo“ kopija, 8 lapai.

Švietimo skyriaus vedėja Laima Prižgintienė